కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కోహ్లి అతివిశ్వాసమే కొంపముంచిందా..?
విశాఖపట్నం పరిసరాల్లో రాత్రి 7 గంటల తర్వాత ఇప్పుడు మంచు కురుస్తోంది.  ఈ విషయం టీమిండియా మేనేజ్‌మెంట్‌కి తెలియంది కాదు. అయినప్పటికీ.. నిన్న మ్యాచ్‌లో టాస్ గెలిచిన విరాట్ కోహ్లి బౌలర్లపై ఉన్న అతి విశ్వాసంతో.. సెకండాఫ్‌లో బౌలింగ్ చేసేందుకు సిద్ధపడ్డాడు.
Samayam Telugu | Updated:
Oct 25, 2018, 11:24AM IST
Indian Captain Virat Kohli being greeted by the West Indies' players as he walk...
విశాఖపట్నం వేదికగా భారత్, వెస్టిండీస్ మధ్య బుధవారం రాత్రి ముగిసిన రెండో వన్డే తీవ్ర ఉత్కంఠ నడుమ ఆఖరికి టైగా ముగిసింది. ఈ మ్యాచ్‌లో విరాట్ కోహ్లి (157 నాటౌట్: 129 బంతుల్లో 13x4, 4x6) అజేయ శతకం బాదడంతో తొలుత బ్యాటింగ్ చేసిన భారత్ జట్టు నిర్ణీత 50 ఓవర్లలో 6 వికెట్ల నష్టానికి 321 పరుగులు చేయగా.. లక్ష్య ఛేదనలో షై హోప్ (123 నాటౌట్: 134 బంతుల్లో 10x4, 3x6) సెంచరీ సాధించడంతో.. వెస్టిండీస్ కూడా సరిగ్గా 50 ఓవర్లలో 321/7తో నిలిచింది. దీంతో.. మ్యాచ్ టైగా ముగిసింది. అయితే.. టాస్ రూపంలో భారత్‌కి ఈ మ్యాచ్‌లో గెలిచే అవకాశం వచ్చినా.. విరాట్ కోహ్లి చేజార్చుకున్నట్లు విమర్శలు వస్తున్నాయి.
విశాఖపట్నం పరిసరాల్లో రాత్రి 7 గంటల తర్వాత ఇప్పుడు మంచు కురుస్తోంది. ఈ విషయం టీమిండియా మేనేజ్‌మెంట్‌కి తెలియంది కాదు. అయినప్పటికీ.. నిన్న మ్యాచ్‌లో టాస్ గెలిచిన విరాట్ కోహ్లి బౌలర్లపై ఉన్న అతి విశ్వాసంతో.. సెకండాఫ్‌లో బౌలింగ్ చేసేందుకు సిద్ధపడ్డాడు. దీంతో.. బోర్డుపై 322 పరుగుల భారీ టార్గెట్ ఉన్నా.. వరుసగా వికెట్లు పడుతున్నా.. వెస్టిండీస్ లక్ష్యానికి చేరువుగా రాగలిగిందంటే దానికి కారణం భారత బౌలర్లకి బంతిపై పట్టు చిక్కకపోవడమే. ఈ విషయాన్ని మ్యాచ్ తర్వాత కుల్దీప్ యాదవ్ కూడా అంగీకరించాడు.
‘మంచు కారణంగా బౌలింగ్ చేయడం చాలా కష్టమైంది. బంతిపై గ్రిప్ సరిగా దొరకలేదు’ అని కుల్దీప్ యాదవ్ వెల్లడించాడు. వాస్తవానికి గత కొద్దిరోజులుగా విశాఖపట్నం వన్డే గురించి మాట్లాడుతున్న సమయంలో.. విశ్లేషకులు టాస్ గెలిచిన జట్టు ఛేదనకే మొగ్గు చూపే అవకాశాలు ఉన్నాయని చెప్పుకొస్తున్నారు. మరోవైపు డెత్ ఓవర్ల స్పెషలిస్ట్ బౌలర్లు భువనేశ్వర్ కుమార్, జస్‌ప్రీత్ బుమ్రా కూడా టీమ్‌లో లేరు. అయినప్పటికీ.. కోహ్లి ఆ నిర్ణయం తీసుకోవడం ఆశ్చర్యం కలిగిస్తోంది. గౌహతి వన్డేలో భారత్ జట్టు ఛేదనకు దిగే 323 పరుగుల భారీ లక్ష్యాన్ని సైతం ఛేదించిన విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.